**Ministru kabineta noteikumu “Grozījums Ministru kabineta 2014.gada 25.marta noteikumos Nr.166 „Noteikumi par Lauku atbalsta dienesta informācijas sistēmu sezonas laukstrādnieku ienākuma nodokļa piemērošanas nodrošināšanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par iedzīvotāju ienākuma nodokli” 11.12 panta devītā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik ir spēkā Ministru kabineta 2014.gada 25.marta noteikumi Nr.166 „Noteikumi par Lauku atbalsta dienesta informācijas sistēmu sezonas laukstrādnieku ienākuma nodokļa piemērošanas nodrošināšanai” (turpmāk – noteikumi Nr.166). Lauku atbalsta dienesta izveidotajā informācijas sistēmā reģistrējas komersanti, kuri kārtējā gadā reģistrējušies vienotajam platību maksājumam un atbilstoši norādītajiem kultūraugu kodiem ir dārzeņu vai augļu audzētāji, kas īslaicīgi izmanto sezonālo darbaspēku un reģistrē sezonas darbos nodarbinātās personas.Kārtību, kādā lauksaimnieki varēja pieteikties vienotajam platību maksājumam 2014.gadā un iesniegumā norādāmos kultūraugu kodus, nosaka Ministru kabineta 2013.gada 12.marta noteikumi Nr.139 „Kārtība, kādā tiek piešķirts valsts un Eiropas Savienības atbalsts lauksaimniecībai tiešā atbalsta shēmu ietvaros” (turpmāk – noteikumi Nr.139).Tā kā līdz 2015.gada 15.aprīlim lauksaimniekiem ir jāuzsāk pieteikšanās vienotajam platību maksājumam par 2015.gadu, 2015.gada 10.marta Ministru kabineta sēdē tika pieņemti Ministru kabineta noteikumi „Tiešo maksājumu piešķiršanas kārtība lauksaimniekiem” (TA-461 prot.Nr.14, 12.§), kas paredz izmaiņas arī kultūraugu kodu sarakstā. Tā kā noteikumu Nr.166 pielikumā tika iekļauti kultūraugu kodi no noteikumiem Nr.139, ir nepieciešams precizēt kultūraugu kodus atbilstoši jaunajam regulējumam, kas ietverts Ministru kabineta 2015.gada 10.marta noteikumos „Tiešo maksājumu piešķiršanas kārtība lauksaimniekiem”.Sagatavotais Ministru kabineta noteikumu projekts „Grozījums Ministru kabineta 2014.gada 25.marta noteikumos Nr.166 „Noteikumi par Lauku atbalsta dienesta informācijas sistēmu sezonas laukstrādnieku ienākuma nodokļa piemērošanas nodrošināšanai”” paredz noteikumu Nr.166 pielikumā doto kultūraugu kodu sarakstu papildināt ar jauniem kodiem, kā arī koriģēt esošos kodus atbilstoši kārtībai, kādā lauksaimnieki 2015.gadā saskaņā ar Ministru kabineta 2015.gada 10.marta noteikumiem „Tiešo maksājumu piešķiršanas kārtība lauksaimniekiem” varēs pieteikties vienotajam platību maksājumam (TA-461). |
| 3. | Projekta izstrādē iesaistītās institūcijas | Zemkopības ministrija un Lauku atbalsta dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Īslaicīgajos sezonālajos darbos nodarbinātās personas – sezonas laukstrādnieku ienākuma nodokļa maksātāji – un juridiskas un fiziskas personas, kas nodarbina personas īslaicīgajos sezonālajos darbos, – sezonas laukstrādnieku ienākuma izmaksātāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III, IV un V sadaļa – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Noteikumu projekts publicēts Zemkopības ministrijas tīmekļa vietnē.  |
| 2. | Sabiedrības līdzdalība projekta izstrādē  | Noteikumu projekts saskaņots ar lauksaimnieku nevalstiskajām organizācijām – biedrībām „Lauksaimnieku organizāciju sadarbības padome”, „Zemnieku saeima”, „Latvijas Augļkopju asociācija”, „Latvijas Lauksaimniecības kooperatīvu asociācija”, „Lauksaimniecības statūtsabiedrību federācija” un „Latvijas Bioloģiskās lauksaimniecības asociācija”. |
| 3. | Sabiedrības līdzdalības rezultāti  | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nerada institucionālas izmaiņas attiecībā uz noteikumu projekta izpildē iesaistītajām valsts pārvaldes institūcijām.  |
| 3. | Cita informācija | Nav. |

Zemkopības ministrs J. Dūklavs

19.03.2015. 11:32

535

I.Štromberga

67027216, Inese.Stromberga@zm.gov.lv